- મેચ દરમિયાન આ ઘટના 19.3 ઓવરમાં બની હતી. જ્યારે એન્ડરસનના ફુલટોસ બોલ પર રોહિત શર્માએ ડીપ એક્સ્ટ્રા કવર તરફ શાનદાર સિક્સ ફટકારી હતી. રોહિતના શોટ પર બોલ સીધો સ્ટેન્ડ્સમાં બેઠેલા લોકો પાસે ગઈ હતી, આ સમયે એક યુવકે આ બોલ એક હાથે કેચ કરી લીધો હતો. આ કેચ પકડવાની સાથે જ યુવકે ટાટા નેક્સોન ફેન કેચનો એવોર્ડ જીતી લીધો હતો. વાસ્તવમાં મેચ દરમિયાન એક હાથથી કેચ પકડનારને આ એવોર્ડ આપવામાં આવે છે. જેમાં ઈનામ પેટે 1 લાખ રૂપિયા આપવામાં આવે છે. એવોર્ડ જીતવા માટે શરત માત્ર એટલી હોય છે કે, કેચ એક હાથે જ પકડ્યો હોય, બે હાથથી કેચ પકડનારને ઈનામ આપવામાં નહીં આવે. આ સિક્સ સાથે જ રોહિત શર્માનો સ્કોર 90 રન થયો હતો અને તે પછી તેણે એક ફોર ફટકારી આ આઈપીએલ સીઝનમાં પોતાનો બેસ્ટ સ્કોર 94 રન નોંધાવ્યો હચો, જોકે રોહિત શર્મા સદી ચૂકી ગયો હતો.